paragraph_text: André Holland (, 28. prosinca 1979.) je američki glumac najpoznatiji po ulogama dr. Algernona Edwardsa u Cinemaxovoj dramskoj televizijskoj seriji Kirurg te Matta Millera u FX-ovoj seriji Američka horor priča: Kolonija Roanoke. Također je portretirao političara i aktivista Andrewa Younga u filmu Selma iz 2014. godine te sportskog novinara Wendella Smitha u filmu 42 iz 2013. Godine 2016. nastupio je kao Kevin u hvaljenom filmu Moonlight koji je, između ostalih, osvojio prestižnu nagradu Oscar u kategoriji najboljeg filma godine.